

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA SISAČKO-MOSLAVAČKA**

**Komisija za provedbu oglasa za prijam u državnu službu na određeno vrijeme radi zamjene duže vrijeme odsutnog službenika**

**objavljuje**

**POZIV NA TESTIRANJE**

kandidatima koji su podnijeli/e pravovremene i potpune prijave te ispunjavaju formalne uvjete iz Oglasa objavljenog dana 28. prosinca 2023. godine na web stranicama Ministarstva pravosuđa i uprave i Policijske uprave sisačko-moslavačke te pri Hrvatskom zavodu za zapošljavanje za

**prijam u državnu službu na određeno vrijeme radi zamjene**

**duže vrijeme odsutnog službenika**

u Ministarstvo unutarnjih poslova, Policijsku upravu sisačko-moslavačku na radno mjesto:

1. SLUŽBA UPRAVNIH POSLOVA, DRŽAVLJANSTVA I STRANACA

ODJEL ZA DRŽAVLJANSTVO I STRANCE

* upravni referent – 1 izvršitelj

koje će se održati dana **23. siječnja 2024. godine s početkom u 9,00 sati** u prostorijama Policijske uprave sisačko-moslavačke, zgradi Interventne jedinice policije **u Sisku, Ulica Josipa Juraja Strossmayera 156.**

**Kandidati koji udovoljavaju uvjetima** **iz oglasa** **o tome će biti obaviješteni osobno telefonom**.

Pravni izvori za pripremu kandidata za testiranje objavljeni su na web stranici Policijske uprave sisačko-moslavačke <https://sisacko-moslavacka-policija.gov.hr/> istovremeno s objavom oglasa.

Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz oglasa, ne smatraju se kandidatima/kinjama prijavljenim na oglas te će im biti dostavljena pisana obavijest u kojoj će se navesti razlozi zbog kojih se ne smatraju kandidatom/kinjama.

Sve dodatne informacije kandidati/kinje mogu dobiti na telefon **044/560-197.**

**PRAVILA TESTIRANJA**

Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane oglasom kao i osobe za koje se utvrdi da nisu podnijele prijavu na oglas za radno mjesto za koje se obavlja testiranje, ne mogu pristupiti testiranju.

NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja, neće moći pristupiti testiranju.

Po utvrđivanju identiteta kandidata/kinja, isti će biti upućeni u dvoranu gdje će se održavati testiranje.

Testiranje se sastoji od pisane provjere znanja za koju se dodjeljuje od 0 do 10 bodova. Smatra se da su kandidati/kinje zadovoljili/e na testiranju ako su dobili/e najmanje 5 bodova.

Za vrijeme testiranja **nije dopušteno:**

- koristiti se bilo kakvom literaturom odnosno bilješkama;

- koristiti mobitel ili druga komunikacijska sredstva;

- napuštati prostoriju u kojoj se provjera odvija bez odobrenja osobe koja provodi

testiranje;

- razgovarati s ostalim kandidatima/kinjama niti na drugi način remetiti

koncentraciju kandidata/kinja;

- ukoliko pojedini kandidat/kinja prekrši pravila bit će udaljen/a s provjere znanja,

a njegov/njezin rezultat Komisija neće priznati niti ocijeniti.

|  |
| --- |
| NAPOMENA: Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama Komisije za provedbu oglasa. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja te će se smatrati da su odustali/e od daljnjeg postupka testiranja. |

Komisija kroz razgovor (intervju) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovu dosadašnjem radu.

Rezultati razgovora (intervjua) boduju se na isti način kao i testiranje, odnosno svakom pojedinom kandidatu/kinji se dodjeljuje određeni broj bodova od 0 do 10, a smatra se da je kandidat zadovoljio na razgovoru ako je ostvario najmanje 5 bodova.

Razgovori (intervjui) s kandidatima/kinjama održavat će se istog dana odnosno 23. siječnja 2024. godine s početkom u 12,00 sati u prostorijama Policijske uprave u Sisku, Ulica Ante Kovačića 10, o čemu će kandidati/kinje biti obaviješteni i neposredno nakon testiranja.

**Komisija za provedbu oglasa**